wannaphong/clean_thaiwikipedia huggingface dataset:
# คาโอ
คาโอ  เป็นศักราชของญี่ปุ่นซึ่งมาก่อนศักราชโจอังและมาหลังศักราชนินอัง กินเวลาตั้งแต่เดือนเมษายน ค.ศ. 1169 ถึงเดือนเมษายน ค.ศ. 1171Nussbaum, Louis-Frédéric. (2005). "Kaō" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File . จักรพรรดิญี่ปุ่นที่ดำรงตำแหน่งในช่วงนี้ คือ จักรพรรดิทากากูระTitsingh, Isaac. (1834).  Annales des empereurs du japon, pp. 195-196; Brown, Delmer et al. (1979). Gukanshō, pp. 330-333; Varley, H. Paul. (1980). Jinnō Shōtōki. pp. 212-214.

การเปลี่ยนศักราช
 30 มกราคม ค.ศ. 1169 (ปีคาโอที่ 1): มีการตั้งศักราชคาโอขึ้นใหม่เพื่อใช้กำหนดเหตุการณ์หรือกลุ่มเหตุการณ์ การสิ้นสุดลงของศักราชเดิม คือ นินอัง และการเริ่มขึ้นของศักราชใหม่ คือ คาโอ เกิดขึ้นในวันที่ 8 เดือน 4 ปีนินอังที่ 4 ตรงกับ ค.ศ. 1169Brown, p. 332.

เหตุการณ์ในศักราชคาโอ
 ค.ศ. 1169 (เดือน 3 ปีคาโอที่ 1): จักรพรรดิโกะ-ชิรากาวะ จักรพรรดิพระองค์ก่อน เสด็จจาริกไปภูเขาโคยะTitsingh,  p. 196.
 ค.ศ. 1169 (เดือน 6 ปีคาโอที่ 1): จักรพรรดิโกะ-ชิรากาวะ ปลงพระเกศาผนวชเป็นพระภิกษุ รับพระสมัญญา "โฮโอ"
 ค.ศ. 1169 (เดือน 12 ปีคาโอที่ 1): ฟูจิวาระ โนะ นูริซิกะ ผู้ดำรงตำแหน่งชูนางง ถูกอัปเปหิไปเมืองบิงโงะ หลังถูกพระสงฆ์จากภูเขาเฮเอร้องเรียน แต่ไม่ช้าก็ได้รับการเรียกกลับนครเฮอังเกียว เพราะความชอบที่เคยรับราชการในสมัยจักรพรรดิโก-ชิรากาวะ

เชิงอรรถ
# พาร์คินโซนิซึม
พาร์คินโซนิซึม  หรืออาการแบบพาร์คินสัน คือกลุ่มของอาการต่างๆ ที่ประกอบด้วย อาการสั่น เคลื่อนไหวช้า ตัวแข็ง และทรงตัวไม่อยู่ ซึ่งเป็นอาการที่พบได้ในโรคพาร์คินสัน และภาวะอื่น ๆ เช่น การได้รับสารพิษบางชนิด โรคทางเมตาบอลิกบางชนิด และโรคทางระบบประสาทอื่น ๆ
# ชาร์ล็อต กอร์แด
มารี-อาน ชาร์ล็อต เดอ กอร์แด ดาร์มง  หรือเรียกย่อว่า ชาร์ล็อต กอร์แด เป็นบุคคลในช่วงการปฏิวัติฝรั่งเศส เธอถูกประหารชีวิตด้วยกิโยตีนในค.ศ. 1793 ในข้อหาลอบสังหารฌ็อง-ปอล มารา ผู้นำฝ่ายฌากอแบ็งซึ่งรับผิดชอบด้านการโฆษณาชวนเชื่อแนวคิดการปฏิวัติ มารามีส่วนสำคัญในการกำจัดอิทธิพลทางการเมืองของฝ่ายฌีรงแด็งที่กอร์แดฝักใฝ่อยู่ ในค.ศ. 1847 นักเขียนและกวีอย่างอาลฟงส์ เดอ ลามาร์ตีน ตั้งฉายาให้เธอว่า "เทพธิดาสังหาร"  เธอกลายเป็นหนึ่งในสตรีทรงอิทธิพลอันเป็นสัญลักษณ์ของยุคปฏิวัติฝรั่งเศสเฉกเช่นมารี อ็องตัวแน็ต และมาดามรอล็อง

กอร์แดมีโอกาสได้ฟังการปราศรัยของพวกฌีรงแด็งในเมืองก็องและมีใจโน้มเอียงไปกับพวกเขา หลังการสังหารหมู่เดือนกันยายนในปี ค.ศ. 1792 (Massacres de Septembre) ซึ่งมารามีส่วนรับผิดชอบ กอร์แดก็เชื่อว่ามาราเป็นบุคคลอันตรายต่อประเทศอย่างแท้จริง นอกจากนี้เธอยังมีความเชื่อว่าพระเจ้าหลุยส์ที่ 16 ไม่สมควรถูกประหาร name = "Whitham" เธอมีความนิยมโครงสร้างสังคมอย่างในสมัยกรีกโบราณหรือโรมโบราณ ซึ่งเป็นแนวทางที่เธอเห็นว่าขัดกับสิ่งที่มารากำลังทำอยู่

 การลอบสังหารฌ็อง-ปอล มารา 
ฌ็อง-ปอล มาราเป็นสมาชิกแนวหน้าของฝ่ายหัวรุนแรงฌากอแบ็งที่มีบทบาทสำคัญในยุคสมัยแห่งความน่าสะพรึงกลัวของฝรั่งเศส มาราซึ่งเป็นนักสื่อสารมวลชนที่ทรงอิทธิพลผ่านหนังสือพิมพ์ L'Ami du people ("เพื่อนประชาชน")Schama 2005, p. 445.

thumb|260px|นางสาวกอร์แดกำลังถูกนำตัวไปลานประหาร
ในวันที่ 9 กรกฎาคม ค.ศ. 1972 กอร์แดออกเดินทางไปกรุงปารีสและเช่าโรงแรมอยู่ เธอซื้อมีดยาวหกนิ้วและเขียนจดหมายจ่าหน้าซอง "ถึงประชาชนฝรั่งเศส เหล่าสหายแห่งกฎหมายและสันติภาพ"ต้นฉบับภาษาฝรั่งเศส: Addresse aux Français amis des lois et de la paix เพื่ออธิบายถึงแรงจูงใจในการสังหารมารา เดิมทีเธอตั้งใจจะสังหารมาราต่อหน้าสมาชิกที่ประชุมใหญ่แห่งชาติ แต่เมื่อเธอทราบว่ามาราเลิกเดินทางมาประชุมได้สักพักหนึ่งแล้วจากอาการป่วยโรคผิวหนัง เธอจึงเปลี่ยนแผนโดยไปยังบ้านพักของมาราในช่วงบ่ายของวันที่ 13 กรกฎาคม โดยเธออ้างว่าเธอรู้แผนการของพวกฌีรงแด็งที่จะก่อการลุกฮือในเมืองก็อง อย่างไรก็ตาม กอร์แดถูกปฏิเสธไม่ให้เข้าพบโดยน้องสาวของคู่หมั้นมารา

เมื่อเธอกลับมาอีกครั้งในตอนค่ำ มารายอมให้เข้าพบ ขณะนั้นมาราอยู่ระหว่างการแช่อ่างอาบน้ำผสมยาเพื่อรักษาอาการป่วยทางผิวหนัง ในขณะที่มารากำลังดูรายชื่อของพวกฌีรงแด็งที่เธอส่งให้นั้น เธอก็ชักมีดออกมาและแทงไปที่หน้าอกของมารา มาราตะโกนขอความช่วยเหลือและสิ้นลมหายใจ เธอถูกจับกุมและนำตัวขึ้นไต่สวนต่อศาลอาญาปฏิวัติ เธอให้การว่ามารานั้นเป็นสัตว์ประหลาดที่ถูกบูชาเฉพาะในปารีส "ฉันรู้ดี มาราน่ะกำลังพาฝรั่งเศสหลงผิด ฉันฆ่าคนไปหนึ่งคนเพื่อช่วยคนอีกนับแสน" เธอยังให้การว่าเธออาศัยโชคในการแทงมาราจนสิ้นใจในมีดเดียวโดยไม่ได้ฝึกฝนมาก่อนSchama 2005, pp. 736–37.

กอร์แดถูกประหารชีวิตโดยมือเพชฌฆาตชาร์ล-อ็องรี ซ็องซง ที่ปลัสเดอลาเรวอลูว์ซียงในกรุงปารีสต่อหน้าสาธารณชนในอีกสี่วันให้หลังก่อเหตุ เธอถูกจัดให้สวมกระโปรงตัวนอกสีแดงซึ่งเป็นสัญลักษณ์ของผู้ทรยศชาติ เมื่อหัวเธอหลุดจากบ่าด้วยเครื่องกิโยตีน พวกผู้นำฌากอแบ็งก็สั่งให้มีการพิสูจน์พรหมจรรย์เธอทันทีเนื่องจากเชื่อว่าเธออาจร่วมหลับนอนกับบุรุษซึ่งอยู่เบื้องหลังใช้ให้เธอมาสังหารมารา แต่ก็พบว่าเธอนั้นยังเป็นพรหมจารี อย่างไรก็ตาม การตายของเธอมิอาจหยุดสมัยแห่งความน่าสะพรึงกลัวอันเกิดจากการปกครองอย่างเบ็ดเสร็จเด็ดขาดของพวกฌากอแบ็งได้
# สถานีรถไฟโอกายามะ
สถานีรถไฟโอกายามะ  เป็นสถานีรถไฟในของเมืองโอกายามะ จังหวัดโอกายามะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) สถานีรถไฟแห่งนี้ถือเป็นสถานีรถไฟชุมทางสำคัญของภาคชูโงกุ และเป็นทางเชื่อมระหว่างภาคฮนชูกับชิโกกุ มีรถไฟชิงกันเซ็งให้บริการที่สถานีแห่งนี้ ด้านหน้าสถานีมีป้ายจอดรถรางไฟฟ้าของเมืองโอกายามะอยู่ 

แหล่งข้อมูลอื่น
 JR West station information
# แซม แม็กควีน
ซามูเอล เจมส์ แซม แมคควีน  เกิด 6 กุมภาพันธ์ ค.ศ. 1995 เป็นนักฟุตบอลชาวอังกฤษ พื้นเพเดิมเป็นชาวเซาแธมป์ตัน แมคควีนเข้าร่วมศูนย์ฝึกฟุตบอล (academy) ของเซาแธมป์ตัน   ในขณะที่ตอนอายุ 8 ปี และยังคงอยู่กับสโมสรตั้งแต่นั้นมา ถูกส่งลงสนามเปิดตัวครั้งแรกในปี 2014 ส่วนมากเขาเล่นเป็นวิงแบ็คซ้ายหรือปีกซ้าย

ในปี 2022 แมคควีนต้องเลิกเตะฟุตบอลเมื่ออายุเพียง 26 ปี หลังจากที่เขาล้มเหลวในการฟื้นฟูร่างกายจากอาการบาดเจ็บที่เข่าที่เกิดขึ้นขณะถูกยืมตัวไปเล่นให้กับมิดเดิลส์เบรอ
# ตำบลหนองหลวง (อำเภอสว่างแดนดิน)
หนองหลวง เป็นตำบลหนึ่งในอำเภอสว่างแดนดิน จังหวัดสกลนคร ประชากรส่วนใหญ่พูดภาษาอีสาน นับถือศาสนาพุทธ

 ประวัติ 
หนองหลวงแต่ก่อนนั้นเป็นหมู่บ้านในเขตการปกครองของตำบลค้อใต้ อำเภอสว่างแดนดิน จนเมื่อวันที่ 3 กันยายน พ.ศ. 2513 ได้แยกพื้นที่บางส่วนของตำบลค้อมาตั้งเป็น ตำบลหนองหลวง "ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในอำเภอสว่างแดนดิน....PDFราชกิจจานุเบกษา 87 (88):2655. 22 กันยายน 2513 โดยได้มีประกาศจัดตั้งสภาตำบลหนองหลวงในพื้นที่เมื่อวันที่ 9 เมษายน พ.ศ. 2517ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 91 (พิเศษ 87):36. 22 พฤษภาคม 2517 ต่อมาเมื่อวันที่ 19 มกาคม พ.ศ. 2539 กระทรวงมหาดไทยได้จัดตั้งสภาตำบลหนองหลวงเป็นองค์การบริหารส่วนตำบลหนองหลวง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):167. 30 มกราคม 2539 จนกระทั่งเมื่อปี 2555 มีประกาศกระทรวงมหาดไทยให้จัดตั้งองค์การบริหารส่วนตำบลหนองหลวงเป็นเทศบาลตำบลหนองหลวงจนถึงปัจจุบันนี้

 อาณาเขต 
 ทิศเหนือ ติดต่อกับตำบลบงใต้และตำบลบ้านต้าย
 ทิศตะวันออก ติดต่อกับตำบลสว่างแดนดินและตำบลส่องดาว (อำเภอส่องดาว)
 ทิศใต้ ติดต่อกับตำบลท่าศิลา (อำเภอส่องดาว) และตำบลบงเหนือ
 ทิศตะวันตก ติดต่อกับตำบลค้อใต้

 การแบ่งเขตการปกครอง 
ตำบลหนองหลวงแบ่งเขตการปกครองออกเป็น 12 หมู่บ้าน ได้แก่ 
 หมู่ที่ 1 บ้านหนองหลวง 
 หมู่ที่ 2 บ้านโคกดินแดง 
 หมู่ที่ 3 บ้านหนองหลวงน้อย 
 หมู่ที่ 4 บ้านหนองผือ 
 หมู่ที่ 5 บ้านโคกสำราญ 
 หมู่ที่ 6 บ้านหนองย่างชิ้น 
 หมู่ที่ 7 บ้านนาอ้อม 
 หมู่ที่ 8 บ้านโคกน้ำเกลี้ยง 
 หมู่ที่ 9 บ้านโคกก่อง 
 หมู่ที่ 10 บ้านหนองหลวงวัฒนาหรือบ้านหนองหลวงพัฒนา
 หมู่ที่ 11 บ้านหนองเม็ก
 หมู่ที่ 12 บ้านไผ่หลวง

 แหล่งท่องเที่ยว 
 วัดประชานิยม ตำบลหนองหลวง
 วัดสโมสรประชาสามัคคี ตำบลหนองหลวง
 พิพิธภัณฑ์หลวงปู่เพชร ฐิตสิโล
 ค่ายเสรีไทย
 พัทยา 3 (หนองหลวง)
# ตำบลบ้านต้าย
บ้านต้าย เป็นตำบลหนึ่งในอำเภอสว่างแดนดิน จังหวัดสกลนคร มีพื้นที่ทั้งหมด 24 ตารางกิโลเมตร เป็นพื้นที่ราบสูงสลับพื้นที่ราบลุ่ม ตั้งอยู่ทางทิศตะวันตกของจังหวัด ห่างจากอำเภอสว่างแดนดิน 8 กิโลเมตร มีลำห้วยก้านเหลืองและลำห้วยต้ายไหลผ่าน ประชาชนส่วนใหญ่พูดภาษาอีสานและนับถือศาสนาพุทธ

 ประวัติ 
ตำบลบ้านต้ายได้แยกออกจากตำบลสว่างแดนดินเมื่อวันที่ 15 มีนาคม พ.ศ. 2522 ตั้งอยู่ในเขตการปกครองของอำเภอสว่างแดนดิน เมื่อปี พ.ศ. 2538 ได้มีการจัดตั้งสภาตำบลบ้านต้ายซึ่งมีฐานะเป็นนิติบุคคล และเมื่อวันที่ 23 กุมภาพันธ์ พ.ศ. 2540 สภาตำบลบ้านต้ายได้รับการจัดตั้งเป็นองค์การบริหารส่วนตำบลบ้านต้ายตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยเป็นองค์การบริหารส่วนตำบลชั้นที่ 5 ต่อมาได้จัดตั้งเป็นเทศบาลตำบลบ้านต้ายจนถึงปัจจุบัน 

 อาณาเขต 
 ทิศเหนือ ติดต่อกับตำบลคำสะอาดและตำบลสว่างแดนดิน
 ทิศตะวันออก ติดต่อกับตำบลสว่างแดนดิน
 ทิศใต้ ติดต่อกับตำบลหนองหลวง
 ทิศตะวันตก ติดต่อกับตำบลบงใต้

 การแบ่งเขตการปกครอง 
ตำบลบ้านต้ายประกอบด้วย 7 หมู่บ้าน ได้แก่ 
 หมู่ที่ 1 บ้านต้าย
 หมู่ที่ 2 บ้านนาทม
 หมู่ที่ 3 บ้านนาคูณ
 หมู่ที่ 4 บ้านคำบอน
 หมู่ที่ 5 บ้านคำไชยวาน
 หมู่ที่ 6 บ้านดอนม่วงไข่
 หมู่ที่ 7 บ้านต้ายใหม่พัฒนา

บ้านต้าย
บ้านต้าย
บ้านต้าย
# ตำบลพันนา
พันนา เป็นตำบลหนึ่งในอำเภอสว่างแดนดิน จังหวัดสกลนคร

 ประวัติ 
ตำบลพันนาเป็นตำบลเก่าแก่ตั้งแต่ปี พ.ศ. 2430 

 อาณาเขต 
 ทิศเหนือ ติดต่อกับตำบลทรายมูลและตำบลธาตุทอง
 ทิศตะวันออก ติดต่อกับตำบลแวง
 ทิศใต้ ติดต่อกับตำบลตาลโกนและตำบลวัฒนา (อำเภอส่องดาว)
 ทิศตะวันตก ติดต่อกับตำบลสว่างแดนดินและตำบลทรายมูล

 การแบ่งเขตการปกครอง 
ตำบลพันนาแบ่งเขตการปกครองออกเป็น 12 หมู่บ้าน ได้แก่ 
 หมู่ที่ 1 บ้านพันนา 
 หมู่ที่ 2 บ้านโมน 
 หมู่ที่ 3 บ้านถ่อน 
 หมู่ที่ 4 บ้านงิ้ว 
 หมู่ที่ 5 บ้านแย้ 
 หมู่ที่ 6 บ้านคำตานา 
 หมู่ที่ 7 บ้านหนองหอยคัน 
 หมู่ที่ 8 บ้านหนองปลาเข็ง 
 หมู่ที่ 9 บ้านหนองไผ่ยาว 
 หมู่ที่ 10 บ้านพันนาใต้ 
 หมู่ที่ 11 บ้านเมืองทอง 
 หมู่ที่ 12 บ้านพันนานคร

พันนา
พันนา
พันนา
# ตำบลโคกสี (อำเภอสว่างแดนดิน)
โคกสี เป็นตำบลหนึ่งในอำเภอสว่างแดนดิน จังหวัดสกลนคร เป็นตำบลเก่าแก่ก่อตั้งมาตั้งแต่ พ.ศ. 2431 ประชาชนส่วนใหญ่พูดภาษาอีสาน นับถือศาสนาพุทธ แบ่งเขตการปกครองประกอบไปด้วย 14 หมู่บ้าน พื้นที่ส่วนใหญ่ตำบลโคกสีเป็นที่ราบลุ่ม มีพื้นที่ทั้งหมด 93 ตารางกิโลเมตร หรือประมาณ 58,125 ไร่ อยู่ห่างจากอำเภอเมืองสกลนคร 102 กิโลเมตร

 อาณาเขต 
 ทิศเหนือ ติดต่อกับตำบลหนองแปน (อำเภอเจริญศิลป์)
 ทิศตะวันออก ติดต่อกับตำบลบ้านเหล่าและตำบลทุ่งแก (อำเภอเจริญศิลป์)
 ทิศใต้ ติดต่อกับตำบลบ้านถ่อน
 ทิศตะวันตก ติดต่อกับตำบลโพนสูงและตำบลดงเย็น (อำเภอบ้านดุง จังหวัดอุดรธานี)

 การแบ่งเขตการปกครอง 
ตำบลโคกสีแบ่งเขตการปกครองออกเป็น 14 หมู่บ้าน ได้แก่ 
 หมู่ที่ 1 บ้านโคกสี
 หมู่ที่ 2 บ้านโคกคอน
 หมู่ที่ 3 บ้านโคกสว่าง
 หมู่ที่ 4 บ้านหนองไผ่
 หมู่ที่ 5 บ้านบึงโนในหรือบ้านบึงโน
 หมู่ที่ 6 บ้านดอนม่วย
 หมู่ที่ 7 บ้านบึงโนนอก
 หมู่ที่ 8 บ้านท่าสะอาด
 หมู่ที่ 9 บ้านสามแยก
 หมู่ที่ 10 บ้านตาล
 หมู่ที่ 11 บ้านป่ารักน้ำ
 หมู่ที่ 12 บ้านตาลสอง
 หมู่ที่ 13 บ้านสุขเกษม
 หมู่ที่ 14 บ้านโคกคอน 2
# คาเรเลีย
คาเรเลีย (คาเรเลีย, ฟินแลนด์ และ เอสโตเนีย: Karjala; , Kareliya) เป็นดินแดนที่มีชาวคาเรเลียอาศัยอยู่ ตั้งอยู่ในยุโรปเหนือ เป็นภูมิภาคทางประวัติศาสตร์ของฟินแลนด์, รัสเซีย, และ สวีเดน ปัจจุบันดินแดนอยู่ภายใต้การปกครองของรัสเซีย (สาธารณรัฐคาเรเลีย และ แคว้นเลนินกราด) และ ฟินแลนด์ (เขตเซาท์คาเรเลีย และ นอร์ทคาเรเลีย)
 แหล่งข้อมูลอื่น 

 Karelians (The Peoples of the Red Book)
 Tracing Finland's eastern border – ThisisFINLAND
 Saimaa Canal links two Karelia -ThisisFINLAND
 Regional flag 
 Visitkarelia.fi – Information about travel, tourism and other fields in North Karelia
 Information about Southern Karelia travel
 Pielis.ru – travel information about North Karelia region and City of Joensuu 
 Karelia will return in your dreams  Article about Karelia with photos and useful tourist information.
 Genocide in Soviet Karelia: Stalin's Terror and the Finns of Soviet Karelia
# ตำบลบงใต้
บงใต้ เป็นตำบลหนึ่งในอำเภอสว่างแดนดิน จังหวัดสกลนคร มีเนื้อที่ทั้งหมด 66 ตารางกิโลเมตร หรือประมาณ 25,448 ไร่ สภาพพื้นที่ส่วนใหญ่เป็นที่ราบลุ่ม เหมาะสำหรับอาชีพทำนา ทำไร่ มีลำน้ำสงครามไหลผ่าน ประชาชนส่วนใหญ่พูดภาษาอีสานและนับถือศาสนาพุทธ

 ประวัติ 
ตำบลบงใต้แยกออกมาจากตำบลค้อใต้ อำเภอสว่างแดนดิน เมื่อวันที่ 3 กันยายน พ.ศ. 2513"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในอำเภอสว่างแดนดิน....PDFราชกิจจานุเบกษา 87 (88):2655. 22 กันยายน 2513 แต่ก่อนพื้นที่ของตำบลมีต้นไผ่จำนวนมาก ชาวบ้านเรียกว่า กอไผ่บง ประกอบกับมีลำน้ำสงครามไหลผ่าน จึงตั้งชื่อตำบลว่า "ตำบลบงใต้" ต่อมาเมื่อวันที่ 22 พฤษภาคม 2517 ได้มีประกาศกระทรวงมหาดไทยจัดตั้งสภาตำบลบงใต้ชขึ้นในพื้นที่ "ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDFราชกิจจานุเบกษา 91 (87 พิเศษ):36. 22 พฤษภาคม 2517 จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้จัดตั้งสภาตำบลบงใต้เป็นองค์การบริหารส่วนตำบลบงใต้"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):167. 30 มกราคม 2539 

จนต่อมาได้ประกาศเปลี่ยนแปลงฐานะองค์การบริหารส่วนตำบลบงใต้เป็นเทศบาลตำบลบงใต้ มาจนปัจจุบัน

 อาณาเขต 
 ทิศเหนือ ติดต่อกับตำบลทุ่งฝน (อำเภอทุ่งฝน จังหวัดอุดรธานี) และตำบลคำสะอาด
 ทิศตะวันออก ติดต่อกับตำบลคำสะอาดและตำบลบ้านต้าย
 ทิศใต้ ติดต่อกับตำบลหนองหลวงและตำบลค้อใต้
 ทิศตะวันตก ติดต่อกับตำบลบ้านยา (อำเภอหนองหาน จังหวัดอุดรธานี) และตำบลทุ่งฝน (อำเภอทุ่งฝน จังหวัดอุดรธานี)

 การแบ่งเขตการปกครอง 
ตำบลบงใต้แบ่งเขตการปกครองออกเป็น 15 หมู่บ้าน ได้แก่ 
 หมู่ที่ 1 บ้านกุดจิก
 หมู่ที่ 2 บ้านบงใต้
 หมู่ที่ 3 บ้านบ่อร้าง
 หมู่ที่ 4 บ้านยางงาม
 หมู่ที่ 5 บ้านโนนรัง
 หมู่ที่ 6 บ้านนาดอกไม้ 
 หมู่ที่ 7 บ้านหนองกุง
 หมู่ที่ 8 บ้านคำนาดี
 หมู่ที่ 9 บ้านต่อเขต
 หมู่ที่ 10 บ้านชุมชัย
 หมู่ที่ 11 บ้านโคกสีนวล 
 หมู่ที่ 12 บ้านบงใต้พัฒนา
 หมู่ที่ 13 บ้านบ่อร้าง
 หมู่ที่ 14 บ้านกุดจิก
 หมู่ที่ 15 บ้านห้วยไร่ (เคยถูกพิจารณาตั้งเป็น กิ่งอำเภอห้วยไร่)
# ตำบลทรายมูล (อำเภอสว่างแดนดิน)
ทรายมูล เป็นตำบลหนึ่งในอำเภอสว่างแดนดิน จังหวัดสกลนคร มีเนื้อที่ 73 ตารางกิโลเมตรหรือประมาณ 46,625 ไร่ สภาพพื้นที่ส่วนใหญ่เป็นที่ราบลุ่ม ดินเป็นดินร่วนปนทราย เหมาะสำหรับทำการเกษตรไทยตำบลดอดคอม. "ข้อมูลตำบลทรายมูล อำเภอสว่างแดนดิน สกลนคร"  [ออนไลน์]. เข้าถึงได้จาก:http://www.thaitambon.com/tambon/471215  2548-2558. สืบค้น 5 กันยายน 2560.

 ประวัติ 
เมื่อวันที่ 3 กันยายน พ.ศ. 2513 ทางราชการได้ตั้งตำบลทรายมูลโดยแยกหมู่บ้าน 8 หมู่บ้านออกมาจากตำบลพันนา อำเภอสว่างแดนดิน"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในอำเภอสว่างแดนดิน....PDFราชกิจจานุเบกษา 87 (88):2655. 22 กันยายน 2513 ต่อมาเมื่อวันที่ 9 เมษายน พ.ศ. 2517 จัดตั้งสภาตำบลทรายมูลในพื้นที่"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 91 (87):36. 22 พฤษภาคม 2517 จนกระทั่งได้รับการจัดตั้งเป็นองค์การบริหารส่วนตำบลทรายมูลเมื่อวันที่ 19 มกราคม 2539"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):167. 30 มกราคม 2539

เดิมที่ทำการองค์การบริหารส่วนตำบลทรายมูลเป็นอาคารขนาดเล็ก ตั้งอยู่ภายในหมู่ที่ 1 บ้านทรายมูล จนเมื่อ พ.ศ. 2545 สภาองค์การบริหารส่วนตำบลทรายมูลได้มีมติจัดซื้อที่ดินเพื่อเป็นสถานที่ก่อสร้างอาคารที่ทำการของตนเอง ณ ที่หน้าถนนนิตโย ทางด้านทิศตะวันออกของหมู่บ้าน มีจำนวนเนื้อที่ 5 ไร่ในครั้งแรก และได้สร้างอาคารที่ทำการขึ้นเป็นอาคารปูน 2 ชั้น นับว่าเป็นที่ทำองค์การบริหารส่วนตำบลแห่งแรกในจังหวัดสกลนครที่มีลักษณะเป็น 2 ชั้น แล้วเสร็จเมื่อ พ.ศ. 2546 พร้อมเปิดอาคารที่ทำการหลังใหม่นี้ในวันที่ 16 มีนาคม พ.ศ. 2546 เป็นต้นมา และในปัจจุบันได้จัดซื้อที่ดินข้างเคียงที่ทำการเพิ่มขึ้นเป็นทั้งหมด 8 ไร่องค์การบริหารส่วนตำบลทรายมูล จังหวัดสกลนคร. "ประวัติและข้อมูลสภาพทั่วไป"  [ออนไลน์]. เข้าถึงได้จาก: http://saimon.go.th/public/texteditor/data/index/menu/2372560. สืบค้น 5 กันยายน 2560.  

 อาณาเขต 
 ทิศเหนือ ติดต่อกับตำบลเจริญศิลป์ (อำเภอเจริญศิลป์)
 ทิศตะวันออก ติดต่อกับตำบลธาตุทองและตำบลพันนา
 ทิศใต้ ติดต่อกับตำบลพันนาและตำบลสว่างแดนดิน
 ทิศตะวันตก ติดต่อกับตำบลสว่างแดนดินและตำบลบ้านถ่อน

 การแบ่งเขตการปกครอง 
ปัจจุบันตำบลทรายมูลแบ่งเขตการปกครองออกเป็น 8 หมู่บ้าน ได้แก่ศูนย์ข้อมูลประเทศไทย "ตำบลทรายมูล"  [ออนไลน์]. เข้าถึงได้จาก:http://sakonnakhon.kapook.com A5(ม.ป.ป.). สืบค้น 5 กันยายน 2560. 
 หมู่ที่ 1 บ้านทรายมูล
 หมู่ที่ 2 บ้านม้า
 หมู่ที่ 3 บ้านเตาไห
 หมู่ที่ 4 บ้านสร้างแก้ว
 หมู่ที่ 5 บ้านคำเม็ก
 หมู่ที่ 6 บ้านดอนย่านาง
 หมู่ที่ 7 บ้านหนองกุง
 หมู่ที่ 8 บ้านหนองหว้า

 สถานที่สำคัญ 
 ที่ทำการองค์การบริหารส่วนตำบลทรายมูลองค์การบริหารส่วนตำบลทรายมูล จังหวัดสกลนคร. "สถานที่สำคัญ"  [ออนไลน์]. เข้าถึงได้จาก: http://saimon.go.th/public/list/data/index/menu/2472560. สืบค้น 5 กันยายน 2560.
 โรงพยาบาลส่งเสริมสุขภาพตำบลทรายมูล
 โรงเรียนทรายมูลหนองกุงทรายศรีพิทยา
 โรงเรียนบ้านม้า
 โรงเรียนบ้านเตาไหสร้างแก้ว
 โรงเรียนบ้านคำเม็ก (พัฒนะบำรุง)
 โรงเรียนบ้านดอนยานาง
 โรงเรียนบ้านหนองหว้า
 วัดทรายศรี หมู่ที่ 1 
 วัดป่าหนองหว้า หมู่ที่ 8 
 ตลาดเกษตรและสินค้าจักสาน หมู่ที่ 7 
 ศูนย์สาธิตการตลาดบ้านทรายมูล หมู่ที่ 1
 สนามบินทรายมูล (White Biz) หมู่ที่ 6
# หลี่ เค่อ
หลี่ เค่อ (สิ้นพระชนม์ 6 มีนาคม ค.ศ. 653) เมื่อสิ้นพระชนม์แล้วได้ชื่อว่า องค์ชายยฺวี่หลิน  และเป็นที่รู้จักในชื่อ องค์ชายอู๋  องค์ชายแห่ง ราชวงศ์ถัง เป็นพระราชโอรสองค์ที่ 3 ใน จักรพรรดิถังไท่จง ที่ประสูติแต่ พระสนมหยาง พระราชธิดาใน จักรพรรดิสุยหยาง จักรพรรดิองค์ที่ 2 แห่ง ราชวงศ์สุย
# กีฬาโปโลน้ำในซีเกมส์ 2017 – ทีมหญิง
การแข่งขัน โปโลน้ำหญิง ในมหกรรมกีฬา ซีเกมส์ 2017 จะจัดขึ้นที่ สนามกีฬาทางน้ำบูกิตจาลิล, กัวลาลัมเปอร์ ตั้งแต่วันที่ 15 ถึง 20 สิงหาคม 2560. การแข่งขันจะจัดขึ้นในรูปแบบพบกันหมด, โดย 3 ทีมที่จบของการแข่งขันจะชนะได้เหรียญทอง, เหรียญเงิน, และเหรียญทองแดงตามลำดับ.

ตารางการแข่งขัน
ด้านล่างนี้คือตารางการแข่งขันสำหรับการแข่งขันโปโลน้ำหญิง:
RRพบกันหมด
อังคาร 15พุธ 16พฤหัสบดี 17ศุกร์ 18เสาร์ 19RR RR   RR 

ผู้เล่น
Ayudya Suidarwanty Pratiwi
Annisa Rachmawati
Alya Nadira Trifiansyah
Dewi Ratih
Ivy Nernie Priscilla
Hanna Firdaus
Upiet Sarimanah
Hudaidah Kadir
Inez Febrianti Rasyid
Nyoman Ayu Savitri Arsana
Rani Raida
Siti Balkis
Dinda Nur AsmarandanaAileen Lim Zhixiang
Alicia Chin Tze Ling
Cheng Si Yeng
Fam Jia Shuan
Ili Gan Abdul Rahman Gan
Izyan Syaza Abdul Halim
Lim Jia Xin
Low Jia Yee
Low Yi Zhui 
Mak Ai Sin
Mak Sin Sin
Sarah-Ann Thorp
Trisha Then Chiah HueyCleona Zhu Yinxuan
Gina Koh Ting Yi
Shauna Christine Sim Hwei Sian
Naomi Yap Xiao Fei
Koh Xiao Li
Loke En Yuan
Angeline Teo Yi Ling
Tan Hui Ying Lynnette Jane
Ng Yi Wen
Ooi Si Hui Melissa
Sheryl Tan Hui Ning
Wu Zhekang
Eunice Karina Fu Yuminอัลวาณีย์ สถิตานนท์
กายทิพย์ แซ่เตียว
เขมสิริ สิริเวชชะพันธุ์
กรกานต์ ปึงพงสกุล
นิราวัลย์ ชมพูฟื้น
ประณิศา นิลกลัด
ปรัชญาภรณ์ นุชอ่อง
โรจน์นรีย์ ทวีไชย
สโรชา ริ้วรุจิเรข
สินีนาฏ สนธิภักดี
ธวัลรัตน์ วงศ์ไพโรจน์
ฐิติรัตน์ สมยศ
วริษฐา สาหร่ายกาญจน์

ผลการแข่งขัน
เวลาทั้งหมดเป็นเวลามาตรฐานมาเลเซีย (UTC+08:00)

รอบพบกันหมด

ตารางในแต่ละอันดับ
อันดับทีม 3 3 0 0 3 2 0 1 3 1 0 24 3 0 0 3

ดูเพิ่ม
ทีมชาย
# เทศบาลตำบลดอนเขือง
เทศบาลตำบลดอนเขือง  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่ตำบลแวงบางส่วน และเป็นที่ตั้งสถานีตำรวจภูธรแวง, โรงเรียนแวงพิทยาคม เป็นต้น

 ที่ตั้งและอาณาเขต 
เทศบาลตำบลดอนเขือง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดกับ องค์การบริหารส่วนตำบลแวง
 ทิศใต้ ติดกับ องค์การบริหารส่วนตำบลตาลเนิ้ง, องค์การบริหารส่วนตำบลตาลโกน
 ทิศตะวันออก ติดกับ องค์การบริหารส่วนตำบลม่วงไข่ อำเภอพังโคน
 ทิศตะวันตก ติดกับ เทศบาลตำบลพันนา

 ประวัติ 
เทศบาลตำบลดอนเขือง แรกเริ่มก่อตั้งเมื่อวันที่ 26 สิงหาคม พ.ศ. 2509 เป็นสุขาภิบาลดอนเขือง อำเภอสว่างแดนดิน"ประกาศกระทรวงมหาดไทย เรื่องจัดตั้งสุขาภิบาลดอนเขือง อำเภอสว่างแดนดิน.PDF ราชกิจจานุเบกษา. 83.(78):2873-2874. 13 กันยายน 2509 โดยครอบคลุมพื้นที่บางส่วนตำบลแวง อำเภอสว่างแดนดิน จังหวัดสกลนคร ด้านทิศใต้ของตำบลโดยตั้งสำนักงานที่ถนนนิตโย (สกลนคร-อุดรธานี) ตำบลแวง จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดอนเขือง จนปัจจุบัน

 การปกครอง 
เทศบาลตำบลดอนเขือง ครอบคลุมพื้นที่บางส่วนของตำบลแวง ได้แก่จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 
 หมู่ 4 บ้านสร้างแป้น
 หมู่ 6 บ้านสร้างดู่
 หมู่ 10 บ้านดอนเขือง 

 ประชากร 
เทศบาลตำบลดอนเขือง มีจำนวนประชากร ทั้งหมด 4,410 คน โดยแยกได้ดังนี้"ข้อมูลสถิติจำนวนประชากรและบ้าน ประจำปี 2559[ออนไลน์]:สืบค้น 9 กันยายน 2560

ชุมชนหมู่ที่ชายหญิงประชากรครัวเรือน(คน)(คน)(คน) พ.ศ. 2559(หลัง)บ้านสร้างแป้น48318601,691393บ้านสร้างดู่66416181,259325บ้านดอนเขือง107447161,460476รวม32,2162,1944,4101,194
# โรงเรียนท่าเรือวิทยา
โรงเรียนท่าเรือวิทยา เป็นโรงเรียนระดับตำบล สังกัดสำนักงานเขตพื้นที่การศึกษาประธมศึกษานครราชสีมา เขต 7 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 23 กรกฎาคม 2483 มีเนื้อที่ 15 ไร่ 1 งาน 1 ตารางวา ตั้งอยู่ที่ หมู่ 2 บ้านดอนใหญ่ ตำบลกระเบื้องนอก อำเภอเมืองยาง จังหวัดนครราชสีมา 30270

 ประวัติโรงเรียนท่าเรือวิทยา 
โรงเรียนท่าเรือวิทยา ตั้งขึ้นเมื่อวันที่ ๒๓ กรกฎาคม พ.ศ. ๒๔๘๓ บนพื้นที่ ๑๕  ไร่  ๑ งาน ๑ ตารางวา เดิมชื่อโรงเรียนประชาบาล ตำบลกระเบื้องนอก ๙  (วัดโนนละกอ) โดยมีนายทอง  ทนน้ำ  เป็นครูใหญ่  คนต่อมา พ.ศ. ๒๔๙๐ นายคำ ปุริมาตัง ครูใหญ่  ได้ย้ายโรงเรียนมาวัดสง่าท่าเรือ  ได้เปลี่ยนชื่อเป็นโรงเรียนวัดสง่าท่าเรือ และพ.ศ. ๒๕๑๙ ได้ย้ายโรงเรียนมาที่ตั้งในปัจจุบันนี้  และในวันที่  ๒๘ มกราคม พ.ศ. ๒๕๔๘ ได้เปลี่ยนชื่อเป็น “โรงเรียนท่าเรือวิทยา”  มาจนถึงปัจจุบัน

 คณะกรรมการสถานศึกษาขั้นพื้นฐาน 

 ชื่อ  วุฒิ  ตำแหน่ง นายชูเกียรติ บุญผูก   ผู้ทรงคุณวุฒิ  ประธาน นายสุทัศน์ เอื้อไธสง  ผู้ทรงคุณวุฒิ  กรรมการ นางวงเดือน ลาเลิศ  ผู้แทนองค์กรชุมชน  กรรมการ นางวรนุช ดอกไธสง  ผู้แทนผู้ปกครอง  กรรมการ นายคำผิน ดีไว  ผู้แทนองค์กรปกครองส่วนท้องถิ่น  กรรมการ นางคำยง สีเกิ้ง  ผู้แทนศิษย์เก่า  กรรมการ พระครูโสภณ วรดิษฐ์  ผู้แทนองค์กรศาสนา  กรรมการ นางโฉมสวย ขวัญมา  ผู้แทนครู  กรรมการ นายชยุททร ชูหนู  ผู้อำนวยการโรงเรียน  กรรมการและเลขานุการ
# ชี จี้กวัง
ชี จี้กวัง (12 พฤศจิกายน ค.ศ. 1528 – 17 มกราคม ค.ศ. 1588) ชื่อรองว่า ยฺเหวียนจิ้ง (元敬), ชื่อศิลปินว่า หนันถัง (南塘) และ เมิ่งจู (孟諸), ชื่อเมื่อสิ้นชีวิตแล้วว่า อู๋อี้ (武毅) เป็นแม่ทัพจีนสมัยราชวงศ์หมิง เป็นที่รู้จักจากการนำทัพปราบกลุ่มสลัดแคระ (倭寇) และยังฝากผลงานเป็นพิชัยสงคราม จี้เซี่ยวซินชู (紀效新書) กับ เลี่ยนปิงฉือจี้ (練兵實紀) ที่อ้างอิงประสบการณ์ส่วนตัวในการเป็นอาจารย์ทหารแห่งราชสำนัก ทำให้เขากลายเป็นวีรบุรุษในวัฒนธรรมจีนมาจนถึงปัจจุบัน
# กีฬาโปโลน้ำในซีเกมส์ 2017 – ทีมชาย
การแข่งขัน โปโลน้ำ ชาย ในมหกรรมกีฬา ซีเกมส์ 2017 จะจัดขึ้นที่ สนามกีฬาทางน้ำบูกิตจาลิล, กัวลาลัมเปอร์ ตั้งแต่วันที่ 15 ถึง 20 สิงหาคม 2560. การแข่งขันจะจัดขึ้นในรูปแบบพบกันหมด, โดย 3 ทีมที่จบของการแข่งขันจะชนะได้เหรียญทอง, เหรียญเงิน, และเหรียญทองแดงตามลำดับ.

ตารางการแข่งขัน
ด้านล่างนี้คือตารางการแข่งขันสำหรับการแข่งขันโปโลน้ำชาย:
RRพบกันหมด
อังคาร 15พุธ 16พฤหัสบดี 17ศุกร์ 18เสาร์ 19อาทิตย์ 20RR RR RR RR  RR 

ผู้เล่น
Muhammad Zaki
Beby Willy Eka
Muhammad Hamid Firdaus
Silvester Golberg Manik
Maulana Bayu Herfianto
Benny Respati
Yusuf Budiman
Rezza Auditya Putra
Delvin Felliciano
Ridjkie Mulia
Rian Rinaldo
Zaenal Arifin
Novian Dwi PutraChai Jie Lun
Tan Yi Xun
Chiew Chern Kwang
Toh Yi Xiang
Tan Tsien Hann
Toh Yi Hang
Mohd Irshad Syahir Abd Halim
Anderson Wong Yong Hui
Soh Yong Wee
Daryl Khoo Tiong Jinn
Leung Chee Liang
Fam Jia Yi
Hor Jia YangTani Gomez Jr.
Matthew Royce Yu
Macgyver Reyes
Mark Jerwin Valdez
Mico Anota
Romark Johnson Belo
Reynaldo Salonga Jr.
Teodoro Roy Canete Jr.
Mummar Alamara
Frazier Alamara
Dave Avangelista
Juan Paolo Serrano
Abnel AmiladjidAng Wei Ming Sean
Ang An Jun
Chow Jing Lun
Darren Lee Jit An
Koh Jian Ying
Chiam Kun Yang
Lee Kai Yang
Loh Zhi Zhi
Ooi Yee Jia
Samuel Moses Yu Nan-Feng
Ong Wei Loong Bryan
Yip Yang
Yu Junjieจักกฤษ นาคนิยม
พัฒนิศ ชมพูแสง
ศุภกร กลิ่นหอม
พินิต ชัยสมบัติ
เศรษฐพงศ์ ศิริพรหมมา
นพวิชญ์ เศวตมาลานนท์
เมธัส เชตมี
พฤทธิกร คุณประทุม
กฤตภาส แสงธนะพานิช
กิระศิษฏ์ ภัทรฐิตินันท์
ศรธรรม วงศ์ไพโรจน์
อัศวิน วาจางาม
วันจักร สุวรรณชาติ

ผลการแข่งขัน
เวลาทั้งหมดเป็นเวลามาตรฐานมาเลเซีย (UTC+08:00)

รอบพบกันหมด

ตารางในแต่ละอันดับ
อันดับทีม 4 3 1 0 4 3 1 0 4 2 0 24 4 1 0 35 4 0 0 4

ดูเพิ่ม
ทีมหญิง
# เจ้า เกา
เจ้าเกา (, อสัญกรรม 207 ปีก่อนคริสตกาล) เป็นขุนนางจีน เป็นขุนนางของราชวงศ์ฉินของจีน เป็นขันที ทำหน้าที่เป็นผู้ช่วยใกล้ชิดของจักรพรรดิทั้งสามแห่งราชวงศ์ฉิน - จิ๋นซีฮ่องเต้ ฉินเอ้อร์ชื่อ และ จื่ออิง และถือว่ามีบทบาทสำคัญในการล่มสลายของราชวงศ์

เจ้า เกา เริ่มต้นรับราชการภายใต้ จิ๋นซีฮ่องเต้ ในตำแหน่ง จงเช่อฟูหลิง (中車府令)   หรือ ขุนนางผู้รับผิดชอบจัดการรถม้าในวัง ในช่วงเวลานี้ เขายังทำหน้าที่เป็นผู้ดูแลเจ้าชาย หูไห่ โอรสองค์สุดท้องของ จิ๋นซีฮ่องเต้ และเป็นพระอาจารย์สอนพระองค์ในเรื่องกฎหมายของจักรวรรดิฉิน ใน 210 ปีก่อนคริสตกาล หลังจากจิ๋นซีฮ่องเต้เสด็จสวรรคตที่ ชาชิว (沙丘) เจ้าเกาและ หลี่ซือ ผู้เป็นอัครมหาเสนาบดีได้แอบเปลี่ยนพระราชโองการครั้งสุดท้าย ของจริงให้เจ้าชาย ฝูซู รัชทายาทเป็นผู้สืบทอดราชบัลลังก์ ในพระราชโองการปลอมมีพระบัญชาให้เจ้าชายฝูซูปลงพระชนมชีพขณะที่เจ้าชายหูไห่ได้รับการแต่งตั้งเป็นจักรพรรดิองค์ใหม่ หลังจากนั้นเจ้าชายหูไห่ก็ขึ้นครองราชบัลลังก์เป็นฉินเอ้อร์ชื่อ เขาได้เลื่อนเป็น หลางจงหลิง (郎中令) ตำแหน่งอย่างเป็นทางการซึ่งมีหน้าที่อาทิการจัดการกิจกรรมประจำวันในพระราชวังหลวง เจ้า เกา ที่ได้รับความไว้วางใจอย่างสูงจากฉินเอ้อร์ชื่อ ได้ยุยงให้จักรพรรดิทำลายล้างพระเชษฐาและพระราชอนุชาของพระองค์เพื่อทำให้พระราชอำนาจมั่นคงขึ้น และใช้โอกาสนี้ขจัดฝ่ายตรงข้ามทางการเมืองเช่น เมิ่งเถียน และ เมิ่งอี้ นอกจากนี้เขายังใส่ร้าย หลี่ ซือ ว่าเป็นกบฏและให้ หลี่ ซือ และครอบครัวทั้งหมดของเขาถูกประหารชีวิต หลังจากนั้นเขาก็เข้ามาแทนที่ หลี่ ซือ เป็นอัครมหาเสนาบดีและผูกขาดอำนาจรัฐ ใน 207 ปีก่อนคริสตกาล เมื่อเกิดการจลาจลในดินแดนทางตะวันออกของ ด่านหานกู เจ้า เกา กลายเป็นกังวลว่าฉินเอ้อร์ชื่อ จะโทษเขา เขาจึงทำการรัฐประหารในพระราชวังหวังอี้ (望夷宮) และลอบสังหารจักรพรรดิ หลังการสวรรคตของฉินเอ้อร์ชื่อ เจ้า เกา แต่งตั้ง จื่ออิง โอรสของเจ้าชายฝูซูขึ้นสู่ราชบัลลังก์